Document ID: 31998R1571

ΚΑΝΟΝΙΣΜΟΣ (ΕΚ) αριθ. 1571/98 ΤΗΣ ΕΠΙΤΡΟΠΗΣ της 20ής Ιουλίου 1998 για την εφαρμογή του κανονισμού (ΕΚ) αριθ. 577/98 του Συμβουλίου σχετικά με τη διενέργεια δειγματοληπτικής έρευνας εργατικού δυναμικού στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 1 παράγραφοι 2 και 3 και το άρθρο 4,
Εκτιμώντας:
ότι το άρθρο 1 του κανονισμού (ΕΚ) αριθ. 577/98 προβλέπει ότι, στην περίπτωση συνεχούς έρευνας, η Επιτροπή καταρτίζει κατάλογο των εβδομάδων που συνθέτουν τα τρίμηνα αναφοράς της έρευνας 7
ότι, σύμφωνα με το άρθρο 4 παράγραφος 2 του κανονισμού (ΕΚ) αριθ. 577/98, κάθε έτος πρέπει να καταρτίζεται πολυετές πρόγραμμα ενοτήτων ad hoc που να καλύπτει διάφορα έτη 7
ότι, σύμφωνα με το άρθρο 4 παράγραφος 3 του κανονισμού (ΕΚ) αριθ. 577/98, είναι απαραίτητη η εφαρμογή μέτρων για τον καθορισμό της κωδικοποίησης των μεταβλητών που πρέπει να χρησιμοποιούνται για τη διαβίβαση των στοιχείων 7
ότι τα μέτρα που προβλέπονται στον παρόντα κανονισμό συνάδουν με τη γνώμη της επιτροπής στατιστικού προγράμματος που συστάθηκε με βάση την απόφαση 89/382/ΕΟΚ, Ευρατόμ του Συμβουλίου (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τρίμηνα αναφοράς
Ο καθορισμός των τριμήνων αναφοράς που πρέπει να εφαρμόζονται για τη συνεχή έρευνα 1998 και 1999, εκτίθεται στο παράρτημα Ι του παρόντος κανονισμού.
Άρθρο 2
Ενότητες ad hoc
Στο παράρτημα ΙΙ του παρόντος κανονισμού, εκτίθεται το πρόγραμμα των ενοτήτων ad hoc που καλύπτουν τα έτη 1999 έως 2001.
Ο αναλυτικός κατάλογος των πληροφοριών που πρέπει να συγκεντρωθούν στο πλαίσιο της ενότητας ad hoc 1999, εκτίθεται στο παράρτημα ΙΙΙ του παρόντος κανονισμού.
Άρθρο 3
Κωδικοποίηση των μεταβλητών
Στο παράρτημα IV του παρόντος κανονισμού, εκτίθεται η κωδικοποίηση που πρέπει να χρησιμοποιείται για τη διαβίβαση των στοιχείων για τα έτη 1998 και 1999.
Άρθρο 4
Θέση σε ισχύ
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1998.

Labels: 12
9
19